Елин Пелин
Кукувица кука

chitanka.info

Кукувица кука

на зелена бука,

кука и нарича

кой какво обича:

На момите — цвете

и китка в ръцете.

На момци щастливи —

булки работливи.

На булки честити —

деца на гърдите.

На стопани — здраве

и ръце корави.

На старците — внуци

по цели билюци!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.